ཡང་སྙིང་ཁོས་ཅི་ཞིག་མཐོང་བ་ཡིན་ནམ་ཞེས་ན།ཁོས་ངོ་མཚར་བའི་མཛེས་ལྗོངས་ཤིག་མཐོང་ཞིང་འདུགརྩིག་གྱང་གི་ཨི་ཁུང་ཆུང་ཆུང་ཞིག་ནས་བྱིས་པ་ཚོ་སྐྱེད་ཚལ་ནང་ལོག་ཏུ་འཛུལ་འོངས་ནས་ལྗོན་ཤིང་གི་ཡལ་འདབ་འོག་ཏུ་སྡོད་ཅིང་།ལྗོན་ཕྲན་རེ་རེའི་འོག་ཏུ་བྱིས་པ་ཆུང་ཆུང་རེ་བདོག་པ་ཁོས་མཐོང་ཡོང་།བྱིས་པ་ཚོ་སླར་ཡང་ཕྱིར་སླེབས་པས།ལྗོན་པའི་ཚོགས་དགའ་སྐྱིད་ཀྱི་སྤུ་ལོང་གཡོས་ཏེ།བྱིས་པ་ཚོའི་མགོ་ཐོག་ཏུ་དལ་བ་དལ་བར་མེ་ཏོག་གི་འདབ་མ་གྲོལ་ཞིང་ཉིང་ལག་གི་གཡབ་མོ་གནང་གིན་གདའ།བྱ་བྱེའུ་དག་སྐྱེད་ཚལ་དུ་ལྡིང་འཁོར་རྒྱག་བཞིན་དགའ་མགུའི་གྲེ་འགྱུར་བར་མེད་སྒྲོག་ལ།མེ་ཏོག་གི་ཚོགས་ལྗང་མདོག་གི་ནེའུ་གསིང་དུ་མགོ་བོ་དགྱེ་ནས་འཛུམ་གྱིས་བཞད།